Íslenska kvennalandsliðið mætti í dag Englandi í öðrum leik sínum á Novotel Cup 2020 . Ísland mætti Skotlandi í gær og hafði þar betur 3 - 1 . Byrjunarlið Íslands í dag var skipað eftirfarandi leikmönnum : Matthildur Einarsdóttir í uppspili , Helena Kristín Gunnarsdóttir og María Rún Karlsdóttir á köntunum , Sara Ósk Stefánsdóttir og Valdís Unnur Einarsdóttir á miðjunni , Thelma Dögg Grétarsdóttir ( fyrirliði ) í díó og þá skiptu Kristina Apostolova og Valdís Kapitola Þorvarðardóttir með sér stöðu frelsingja . Valdís Unnur Einarsdóttir var að spila sinn fyrsta A landsleik og kom beint inní byrjunarliðið . Ísland hóf leik en það voru þær ensku sem tóku fyrsta stig leiksins . Íslensku stelpurnar komust engan veginn í gang í fyrstu hrinu en Ísland neyddist til að taka leikhlé í stöðunni 1 - 5 . England kom mun sterkara til leiks og voru með 8 stiga forskot þegar Ísland tók sitt seinna leikhlé . Sóknarleikur Íslands var ekki nógu kraftmikill og voru mistök íslenska liðsins að skila Englandi ódýrum stigum . Í stöðunni 10 - 19 gerði Ísland tvöfalda skiptingu en þá komu þær Daníela Grétarsdóttir og Sóldís Björt Blöndal Leifsdóttir inn fyrir Matthildi Einarsdóttur og Thelmu Dögg Grétarsdóttur . Ísland tapaði fyrstu hrinu 25 - 13 . Ísland stillti upp óbreyttu byrjunarliði milli hrina , stelpurnar komu grimmari til leiks í annarri hrinu en lentu þó fljótlega 4 stigum undir 8 - 4 þegar Ísland tók leikhlé . Í stöðunni 5 - 11 kom Heiða Elísabet Gunnarsdóttir inn fyrir Maríu Rún Karlsdóttur . Ísland tók sitt seinna leikhlé í stöðunni 7 - 14 . Ísland gerði sömu tvöföldu skiptinguna og í fyrstu hrinur þegar þær Daníela og Sóldís komu inn í stöðunni 12 - 18 . Kristín Fríða Sigurborgardóttir kom inná í stöðunni 13 - 20 og þá höfðu allir nýliðar Íslands í ferðinni komið við sögu á þessu móti . Ísland tapaði annarri hrinu 25 - 17 . Meðalaldur Íslands undir lok annarrar hrinu var ekki nema 18,8 ár en sú elsta var Helena Kristín Gunnarsdóttir , 27 ára og sú yngsta var Sóldís Björt Blöndal Leifsdóttir 15 ára . Ísland gerði eina breytingu á byrjunarliði sínu frá fyrstu tveimur hrinum leiksins en Heiða Elísabet Gunnarsdóttir byrjaði í stað Maríu Karlsdóttur . Ísland byrjaði af krafti í þriðju hrinu og voru yfir til að byrja með . Það fór hinsvegar fljótt að draga af stelpunum en England var yfir 10 - 8 í fyrsta leikhléi . Daníela Grétarsdóttir kom inn fyrir Matthildi Einarsdóttur í stöðunni 10 - 15 og Sóldís Björt Blöndal Leifsdóttir kom inn fyrir Thelmu Dögg Grétarsdóttur í stöðunni 10 - 17 . Jóna Margrét Arnarsdóttir kom inn í uppgjöf undir lok hrinu og höfðu þá allir leikmenn liðsins tekið þátt í leiknum að Gígju Guðnadóttur undanskyldri en hún var hvíld vegna meiðsla . Þrátt fyrir góðan lokakafla í leiknum þá tapaði Ísland þriðju hrinu 25 - 20 og leiknum þar með 0 - 3 . Það slæma við leikinn í dag var því miður það að lykilleikmenn Íslands náðu sér ekki á strik en það jákvæða er hinsvegar það að yngri leikmenn liðsins stóðu sig með prýði og áttu flottar innkomur . Stigahæst í liði Íslands í dag var Thelma Dögg Grétarsdóttir með 7 stig . Næst á eftir henni kom Helena Kristín Gunnarsdóttir með 5 stig .